Atlas Maior

Atlas Maior (pilnas pavadinimas ) – didžiulis atlasas, kurį išleido olandas Joan Blaeu tarp 1662 ir 1672 m. Iš viso atlasas turėjo 9–12 tomų (priklausomai nuo kalbos), jame buvo 594 žemėlapiai ir apie 3000 puslapių teksto. Savo apimtimi ir kaina tai buvo didžiausia viso XVII amžiaus knyga. Didžiausias vėlesnis atlasas buvo „Atlante Veneto“, kurį apie 1700 m. išleido italas Vincenzo Coronelli.

Istorija

Atlasas mažomis dalimis buvo leidžiamas nuo 1634 m. pavadinimu „Atlas Novus“ (pilnai ). Pirmasis atlasas baigtas 1635 m. 4 versijomis (lotynų, olandų, prancūzų, vokiečių kalbomis) kaip 2 tomų leidinys. Nuo 1640 m. buvo leidžiamos 3 tomų versijos, o 1658 m. – 6 tomų.'Atlas maior' by Blaeu. Uu.nl (tikrinta 2021-11-21). 1662 m. pradėtas leisti dar didesnis – daugiatomis „Atlas Maior“ leidinys,De Atlas Maior van Blaeu. CanonVanNederland.nl (tikrinta 2021-11-21). baigtas 1665 m. Jo pilnas pavadinimas  byloja, kad buvo planuojama atvaizduoti ne tik sausumą, bet ir jūras bei dangų, tačiau pastarieji taip ir nebuvo išleisti, kadangi 1672 m. bendrovę nusiaubė gaisras, o po kelerių metų verslas bankrutavo.

Aprašymas

Didžiausia apimtimi atlasas išleistas 12 tomų:
 I tomas – Šiaurės Europa, Norvegija, Danija
 II tomas – Švedija, Rusija, Lenkija, Rytų Europa, Graikija
 III tomas – Vokietija
 IV tomas – Nyderlandai
 V tomas – Anglija
 VI tomas – Škotija, Airija
 VII tomas – Prancūzija I
 VIII tomas – Prancūzija II, Šveicarija
 IX tomas – Italija
 X tomas – Ispanija, Afrika
 XI tomas – Azija
 XII tomas – Amerika

Lietuva

Kadangi J. Blau atlasas savo laikmetyje buvo pats tiksliausias, išsamiausias to meto pasaulio atlasas, jame buvo atvaizduota ir dabartinė Lietuva. Ji buvo pavaizduota II tome keliuose žemėlapiuose. Pagrindinis iš jų – 24 žemėlapis, sudarytas 1613 m. LDK žemėlapio pagrindu, tačiau originaliai jį pavertus – į viršų nukreipiant ne šiaurinį, bet vakarinį žemėlapio kraštą. Tokį originalų LDK žemėlapį J. Blau sudarė dar 1648 m. ir nurodė autoriumi Radvilą Našlaitėlį – taip pat autorystė nurodyta ir „Atlas Maior“ leidimuose.

 Šaltiniai 

Kategorija:Istoriniai žemėlapiai
1662